Ibai-karramarro gorri

Ibai-karramarro gorria edo amerikar ibai-karramarroa (procambarus clarkii) Cambaridae familiako ibai-karramarroa da.

Amerikatik erakarritako espezie honen eragina dela eta, Europako ibaietan jatorria duen ibai-karramarro arrunta galtzeko zorian dago. 1974an lehendabizikoz sarturiko espezie amerikarrak afanomikosia deitzen zaion gaixotasuna transmititzen dio bertako ibai-karramarroari.

Bere elikadura orojalea da: bai barazkiak, bai beste animaliak eta baita harrez ere elikatu daiteke.

 Ekologia 
Procambarus clarkii hotza ez den uretan aurkitzen da normalean, hala nola, ibai motelak, padurak, urmaelak, ureztatze-sistemak eta arroz-soroak. Ekosistema ezberdinetara egokitzeko gaitasun handiena duen Decapoda ordenako espezietzat hartzen da. Sasoiko urak dituzten guneetan azkar hazteko gai da eta lau hilabete baino gehiagoko aldi lehorrak jasateko gai da.

 Erreferentziak 

Kategoria:Astacidea
Kategoria:Itsaskiak
Kategoria:Euskal Herriko kontinentar krustazeoak
Kategoria:Euskal Herriko fauna exotikoa
Kategoria:Espezie inbaditzaileak
Kategoria:1852. urtean deskribatutako taxoiak
Kategoria:Animalia inbaditzaileak